S problemom zlorabe alkohola na delovnem mestu se soočajo številni slovenski delodajalci. Alkohol v podjetju vodi do več bolniških dopustov, prav tako pa povečuje tveganje za nesreče pri delu, zmanjšuje produktivnost in ustvarja slabo klimo med zaposlenimi.
Zakon o varnosti in zdravju pri delu delavcem prepoveduje delo pod vplivom alkohola, hkrati pa delodajalcem nalaga dolžnost zagotavljanja varnosti in zdravja delavcev pri delu. V ta namen mora delodajalec izvajati ukrepe, potrebne za zagotovitev varnosti in zdravja delavcev ter drugih oseb, ki so navzoče v delovnem procesu, vključno s preprečevanjem, odpravljanjem in obvladovanjem nevarnosti pri delu. In eden izmed ukrepov je redno izvajanje preizkusov alkoholiziranosti na delovnem mestu.
V skladu z Zakonom o detektivski dejavnosti smo pristojni in pooblaščeni za izvajanje preizkusov alkoholiziranosti. Preizkuse izvajamo z aparati znamke Dräger 6510, ki so enaki tistim, ki jih uporablja slovenska policija. Aparati so redno vzdrževani in kalibrirani, prav tako imamo opravljeno dodatno strokovno usposabljanje za ravnanje z omenjeno napravo (strokovno usposabljanje pri proizvajalcu aparata – Dräger).
Za vas opravimo:
IZREDNI PREIZKUSI ALKOHOLIZIRANOSTI: v primeru, ko obstaja sum, da je zaposleni na delovnem mestu pod vplivom alkohola, je ključnega pomena takojšnje angažiranje in intervencija detektiva, ki bo v najkrajšem možnem času prispel na lokacijo in z zaposlenim opravil preizkus alkoholiziranosti.
REDNI (OBDOBNI) PREIZKUSI ALKOHOLIZIRANOSTI: Redni preizkusi alkoholiziranosti se izvajajo za namene zagotavljanja varnosti in zdravja pri delu, ki ste ga kot delodajalec dolžni izvajati.